Rabie Hyka

Rabie Hyka lindi në Tiranë më 9 korrik 1958.

Mbas shkollës 8 vjeçare konkuroi në liceun artistik 'Jordan Misja' ku studjoi për katër vjet muzike dhe flaut. Duke ndjekur kështu pasionin e saj që kishte për instrumentin dhe muzikën dhe pse , pasioni i vërtet i saj ishte arti dramatik. Më 1977 filloi studimet në Akademinë e Arteve në degën e Dramaturgjisë. Esat Oktrova, Vangjush Furxhiu, Viktor Zhusti, Robert Ndrenika, Timo Flloko e Vera Zheji ishin pedagogët e mrekullueshëm që formonin brezat e aktorve të rinj. Mbas studimeve, në 1981 filloi punë në teatrin e estradës Tiranë, po atë vit luajti dhe rolin e pare në film, atë të Despinës, në filmin "Një Natë pa Dritë " të regjisorit Gëzim Erebara. Per gati 11 vjet në Teatrin e Estradës pati fatin të punonte me regjisorë me emër, si Gjergj Vlashi, Pirro Mani, Kosta Kamberi, Vasillaq Vangjeli etj. Punoi me kolegë të talentuar e të palodhur, me të cilët  nxirnin të paktën 3 premiera në vit. Krahas punës në Teatrin e Estradës  interpretoi në kinematografi ku realizoi disa role kryesore  e disa episodike. Në javën e teatrit 1986  u vlerësua nga  juria për realizimin me nivel artistik të rolit të Syxixës në komedine 'Don Kishoti i Mançës. Në Korrik të vitit 1986 ju dha nga Kuvendi Popullor, medalja 'Naim Frashëri' për interpretim me nivel artistik në fushën e humorit e satirës. Në vitin 1993 u martua dhe nga martesa erdhën në jete dy fëmijë, Sarah Ann dhe Jens. Që prej vitit 1993 jeton në Gjermani me burrin dhe fëmijet e saj.

 Kinematografia 
Djali elastik  (1989) Mësuesja

Don Kishoti i Mançes ( 1989) Syxixa

Mirela  (1988), telekomedi muzikore Linda

Zëvendësi i grave (1987)  Drita

Bardhësi  (1986)  Drita

Fushë e blertë, fushë e kuqe  (1984) Flutura

Një emër midis njerëzve (1983)  Infermierja

Dritat e qytezës  (1983) Tana

Një natë pa dritë  (1981) Despina

Kategoria:Biografi shqiptare
Kategoria:Aktorë shqiptarë
Kategoria:Njerëz që jetojnë